# விக்கிப்பீடியா:ஆலமரத்தடி (கொள்கை)/தொகுப்பு01



## மொழிபெயர்ப்புக் கருவியில் கட்டுப்பாடுகள்
வணக்கம், ஐதராபாத்தில் நடைபெற்ற இரண்டாவது தொழிநுட்பக் கூடலில் கூகுள் மொழிபெயர்ப்புக் கருவியில் சிறிதளவு மாற்றங்கள் கூட செய்யாமல் கட்டுரை வெளியிடுவது தொடர்பாக **Pau Giner, சுரேஷ் தொட்டிங்கல்** ஆகியோரிடம் நமது சமூகம் சார்பாக கேள்வி எழுப்பப்பட்டது . அதற்கு, இந்தக் கருவியில் உங்களுடைய சமூகம் எந்த மாற்றங்கள் அல்லது கட்டுப்பாடுகளை எதிர்பார்க்கிறது என்பதனைத் தெரிவித்தால் (phabricator ticket மூலம்) அதனை செயற்படுத்தத் தயாராக இருப்பதாகக் கூறினார். மேலும் அவர் கூறுகையில், தற்போது ஒரு பத்தியில் குறைந்தபட்சமாக ஐந்து வார்த்தைகளை திருத்தம் செய்தால் தான் வெளியிட முடியும் என்றும், கருவியில் அதீத கட்டுப்பாடுகள் விதிப்பது விக்கியின் அடிப்படைக் கொள்கைக்கு மாறானதாக இருக்கும் என்றும் **visual editor, source editor மூலம் ஒருவரால் எந்தவகையானக் கட்டுரைகளையும் வெளியிட முடியும்** எனும் போது ஏன் கருவிக்கு மட்டும் அதிக கட்டுப்பாடுகள் விதிக்க வேண்டும் எனவும் கூறினார்.  

தற்போதுவரை 26,140 கட்டுரைகள் தமிழில் இந்தக் கருவியினைப் பயன்படுத்தி வெளியிடப்பட்டுள்ளது. வெளியிடப்பட்ட கட்டுரைகளில் 26.02.2023 நிலவரப்படி 3413 கட்டுரைகள் நீக்கப்பட்டுள்ளது. எனவே சில கட்டுப்பாடுகளை விதிப்பதன் மூலம் நமது துப்புரவுப் பணியினை குறைக்க இயலும் என நம்புகிறேன். காண்க விக்கிப்பீடியா:ஆலமரத்தடி (புதிய கருத்துக்கள்)#போட்டிகளும், கலைக்களஞ்சியத்தின் தரமும்.  

உதாரணமாக தெலுங்கில் உள்ள விக்கிப் பயனர்கள் **குறைந்தபட்சம் 30%** கட்டுரையில் மாற்றங்கள் செய்திருந்தால் ஒழிய அந்தக் கட்டுரையினை வெளியிட இயலும். இல்லாதபட்சத்தில் ஒரு பயனரால் அந்தக் கட்டுரையினை வெளியிட முடியாது. எனவே கீழ்கானும் பரிந்துரைகளை எனது கருத்தாக பரிந்துரைக்கிறேன். தமிழ்ச் சமூக ஒப்புதலோடு அடுத்தகட்ட நடவடிக்கைகளில் ஈடுபடலாம்.  

- ஒரு பத்தியில் குறைந்தபட்சம் 20% திருத்தங்கள் மேற்கொண்டிருக்க வேண்டும்.
- **அவர்/இவர்** எனும் வார்த்தை பல முறை ஒரே பத்தியில் வருவதைத் தவிர்த்தல்.
- ஒரு பயனர் அதிகபட்சம் 30 நாட்களுக்குள் மொழிபெயர்ப்பு கருவியில் அந்தக் கட்டுரையினை உருவாக்கலாம். (அதிக நாட்கள் ஒரு பயனர் அந்தக் கருவியில் வைத்திருந்தால் மற்ற பயனர்களால் அந்தக் கட்டுரையினை உருவாக்க இயலாது).
- இரு சிவப்பு இணைப்புகளுக்கு மேல் உள்ள கட்டுரைகளை வெளியிடக் கூடாது.
- 
ஆங்கிலத் தலைப்புகள் உள்ள தமிழ்க் கட்டுரைகளை வெளியிடக் கூடாது.

--<font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 15:16, 5 மார்ச் 2023 (UTC)  

:தங்கள் கருத்துகளை வரவேற்கிறேன். கூடுதலாக மேற்கோள்கள் இல்லாத கட்டுரைகள் மொழிபெயர்க்கப்படுவதை தடுக்கலாம். மற்ற மொழிக் கட்டுரைகள் மேற்கோள்கள் இல்லாத போது அவை எவ்வகையில் தரமானவை என்ற கேள்வி எழுகிறது. மொழிபெயர்ப்பு செய்யும் பயனர்கள் இரு மேற்கோள்களையேனும் இணையத்தின் உதவியுடன் இடலாம். இது தமிழில் உருவாக்கப்படும் புதிய மொழிபெயர்ப்புக் கட்டுரையின் நம்பகத்தன்மையை உறுதி செய்யும்.  
:~~  
:*  
:அபிராமி (பேச்சு) 15:57, 5 மார்ச் 2023 (UTC)  

- தமிழ் விக்கிப்பீடியாவில் குறைந்தது 500 தொகுப்புகளைச் செய்தவர்கள் மட்டுமே உள்ளடக்க மொழிபெயர்ப்பு கருவியை பயன்படுத்த முடியுமாறு கருவியில் மாற்றங்களை செய்வது நல்லது.
- //ஆங்கிலத் தலைப்புகள் உள்ள தமிழ்க் கட்டுரைகளை வெளியிடக் கூடாது.// இது தற்போது தேவையற்ற கோரிக்கை என கருதுகிறேன். ஏனெனில் தற்போது உள்ளடக்க மொழிபெயர்ப்பில் தலைப்பையும் மொழிபெயர்த்து தருவதாக மேம்படுத்தபட்டுள்ளது.--கு. அருளரசன் (பேச்சு) 00:24, 6 மார்ச் 2023 (UTC)
::ஆம். நினைவூட்டலுக்கு நன்றி. <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 06:19, 6 மார்ச் 2023 (UTC)  
::: தரத்தினை மேம்படுத்த நல்லதொரு செயலாக்க முயற்சி. வரவேற்கிறேன். --மா. செல்வசிவகுருநாதன் (பேச்சு) 02:52, 7 மார்ச் 2023 (UTC)  
:--நந்தகுமார் (பேச்சு) 17:18, 6 ஏப்ரல் 2023 (UTC)  
:::--சிறந்ததொரு முயற்சி இது. கட்டுப்பாடுகளை விதிப்பது பயனளிக்கக்கூடியது தான் என்றாலும் கடுமையான கட்டுப்படுகள் தவிர்க்கப்படுவது நல்லது. எடுத்துக்காட்டாக தெலுங்கு மொழி விக்கியில் உள்ளது போன்று குறைந்தபட்ச மாற்றங்கள் 30% என்பது சற்று அதிகமே, பரிந்துரையில் குறிப்பிட்டதுபோல் 20% மாற்றங்கள் சரியானதாக இருக்கும் என்று எண்ணுகிறேன். இது அமலுக்கு வந்தபின்னர் சில நாட்களில் எத்தனை சதவீதம் சரியானதாக இருக்கும் என்பது நம்மால் கணிக்க இயலும் என்று நம்புகிறேன். மேலும் குறைந்தபட்சத் தொகுப்புகள் 500 வேண்டும் என்று வரையறுக்கப்படுவது சற்று அதிகம் என்று எண்ணுகிறேன். வரையறை இருப்பது நல்லதென்றாலும் தொகுப்பின் எண்ணிக்கையை குறைப்பது அவசியம். ஸ்ரீகிருஷ்ணன் நாராயணன் (பேச்சு) 13:45, 8 மார்ச்சு 2024 (UTC)  

, மேற்கண்ட உரையாடலை அடுத்து ஏதேனும் நடவடிக்கை எடுக்கப்பட்டதா? நுட்ப அடிப்படையில் வைக்கப்படும் கட்டுப்பாடுகளைப் பின்பற்றி எழுதப்படும் கட்டுரைகளில் கூட தமிழாக்கம் செம்மையின்றியும் தமிழ் நடை வறட்டுத்தனமாகவும் இருக்கலாம். இதனை இரண்டாம் கட்டப் பிரச்சினையாகக் கருத்தில் கொண்டு கூடுதல் தரக் கண்காணிப்பு நடைமுறைகளைக் கொண்டு வரவேண்டிய தேவையுள்ளது. --இரவி (பேச்சு) 09:41, 11 பெப்பிரவரி 2025 (UTC)  

://நடவடிக்கை எடுக்கப்பட்டதா?// இல்லை. வெகு சிலர் மட்டுமே கருத்து தெரிவித்துள்ளனர். எனவே அடுத்த கட்ட நடவடிக்கையில் ஈடுபட இயலவில்லை. மேற்காணும் கருத்துக்களை நடைமுறைப்படுத்த விருப்பம். <font face="Casteller" size="4">ஸ்ரீதர். ஞா</font> 💬உரையாடுக 13:56, 11 பெப்பிரவரி 2025 (UTC)  

::, இதே பக்கத்தின் இறுதிப் பகுதியில் இதே தலைப்பில் இன்னொரு உரையாடல் நடைபெற்று அங்கு கூடுதலாக சிலர் கருத்தும் ஆதரவம் தெரிவித்துள்ளனர். அனைத்துக் கருத்துகளையும் இணைத்துப் புதிய கொள்கையை உருவாக்கலாம். இதற்காக, என்னால் இயன்ற முன்னெடுப்புகளைச் செய்கிறேன். நன்றி. --இரவி (பேச்சு) 14:59, 12 பெப்பிரவரி 2025 (UTC)  

## பள்ளி கட்டுரைகளை நீக்குதல் / உருவாக்குதல் குறித்து

வணக்கம், விக்கிப்பீடியாவில் இருக்கும் பள்ளிகள் தொடர்பான கட்டுரைகளை நீக்கலாமா? எந்த சிறப்புகளும் இல்லாத பள்ளிகள் பல உள்ளன. பள்ளிகளை இது போல் விக்கித் தரவில் வேண்டுமானால் உருவாக்கிக் கொள்ளலாம் என்பது என் கருத்து . மற்றவர்களது கருத்தறிய ஆவல்.நன்றி <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 04:29, 3 ஏப்ரல் 2023 (UTC)  

:மிகச் சிறந்த பரிந்துரை. விக்கிப்பீடியாவின் தரத்தை உறுதிசெய்வதோடு, தரவுக் களஞ்சியமும் மேம்பாடு அடையும்! --மா. செல்வசிவகுருநாதன் (பேச்சு) 14:28, 6 ஏப்ரல் 2023 (UTC)  

::எந்த சிறப்புகளும் இல்லாத பள்ளிகள் என்பதை எப்படித் தீர்மானம் செய்வது? அறிவுக் கண்ணைத் திறக்கும் எந்த ஒரு இடமுமே (பள்ளி, கல்லூரி, பல்கலைக்கழகங்கள்) சிறந்ததாகவே கருதுகிறேன். நம் விக்கியில் போதிய தவல்கள் இல்லையென்றால் அது தனியாக கவனம் கொள்ள வேண்டிய விடயம். இவை இங்கிருந்து நீக்கப்பட வேண்டுமா?--நந்தகுமார் (பேச்சு) 16:24, 6 ஏப்ரல் 2023 (UTC)  

: வணக்கம். **இந்த அட்டவணையிலுள்ள** பள்ளிகள் குறித்தான கட்டுரைகளைக் கவனியுங்கள். இதேப் பக்கத்தில், மற்ற அட்டவணைகளிலுள்ள பள்ளிகள் குறித்தான கட்டுரைகளையும் கவனியுங்கள். **இங்கு** உங்களின் கருத்தினை இடுமாறு கேட்டுக்கொள்கிறேன். முறையாக உரையாடி, அதன்பிறகே இறுதி முடிவு எடுக்க இருக்கிறோம்.--மா. செல்வசிவகுருநாதன் (பேச்சு) 16:38, 6 ஏப்ரல் 2023 (UTC)  

::: வணக்கம், இங்கு நடந்த உரையாடலை அனைவரது கவனத்திற்கும் கொண்டு வருகிறோம். பள்ளிக் கட்டுரைகளை உருவாக்கலாமா அல்லது வேண்டாமா என்பது தொடர்பாக அனைவரும் கருத்துக்களைத் தெரிவித்தால் அதனடிப்படையில் ஏற்கனவே இருக்கும் கட்டுரைகளை என்ன செய்யலாம் என்றும் முடிவெடுக்க உதவியாக இருக்கும்.  
பயனர்கள்,  
- உருவாக்கலாம் / உருவாக்க வேண்டாம். உருவாக்கலாம் எனில் ஒரு கட்டுரையில் மிகக் குறைந்தபட்சமாக என்னென்ன இருக்க வேண்டும் எனவும் தெரிவித்தால் பேருதவியாக இருக்கும். நன்றி- <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 05:20, 19 ஏப்ரல் 2023 (UTC)
:இந்த உரையாடல் நீக்கல் தொடர்பானது என்பதால் கவனிக்கவில்லை. பள்ளிகளை உருவாக்கலாமா என்ற கேள்விக்குப் பதிலளிக்க மேலும் சில தகவல்கள் வேண்டும். தமிழ் நாட்டில் உள்ள மொத்த அரசுப் பள்ளிகள் எத்தனை? அவற்றுள் எத்தனை உயர்நிலைப் பள்ளிகள்? எத்தனை மாதிரிப் பள்ளிகள் போன்ற தகவல்கள் இருந்தால் அதில் அதிக மாணவர்கள் பயிலும் பள்ளிகளைப் பற்றி, கட்டுரை எழுதலாம் எனப் பரிந்துரைக்கிறேன். மேலும் இத்தகவல்களை எங்கே கிடைக்கும் என்று விரிவாக விளக்கினால் தானியக்கத்தில் மொத்தமாகக் கட்டுரைகளை உருவாக்கவும் முயலலாம். -நீச்சல்காரன் (பேச்சு) 12:52, 7 மே 2023 (UTC)  
::தமிழ்நாட்டில் உள்ள அரசுப்பள்ளிகளின் எண்ணிக்கை 37,554, மாதிரிப் பள்ளிகள் சுமார் 100 இருக்கலாம். இந்தத் தளத்தில் பள்ளிகளின் UDISE Code, மாணவர் எண்ணிக்கை, ஆசிரியர் எண்ணிக்கை, பயிற்றுவிக்கும் பணியாளர் எண்ணிக்கை, ஆண்பிள்ளைகள் எண்ணிக்கை, பெண் பிள்ளைகள் எண்ணிக்கை ,மின்னஞ்சல் ஆகிய தகவல்களைச் சரிபார்க்க இயலும். https://schoolgis.nic.in/ எனும் ஒன்றிய அரசின் தளத்தின் மூலம் பள்ளியின் பெரும்பாலான தகவல்களைப் பெறலாம். <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 14:07, 7 மே 2023 (UTC)  

ஆ.வி. குறிப்பிடத்தக்கமையில்லாத பாடசாலைக் கட்டுரைகளை நீக்கி, உசாத்துணையுடன் பட்டியலாக வைத்துக்கொள்வதுண்டு. எ.கா: சென்னையிலுள்ள பள்ளிகளின் பட்டியல் அரச பாடசாலைகள் எல்லாவற்றையும் கட்டுரையாக்கலாம் என்பது என் கருத்து (கோயில்களைக்கு அளிக்கும் முன்னுரிமையை பாடசாலைக்கும் அளிக்கலாம் என்ற அடிப்படையில்) தனியார் பாடசாலைகள் குறிப்பிடத்தக்கமை பெற்றால் மட்டும் கட்டுரையாக்கலாம். குறிப்பிடத்தக்கமை கவனியாதுவிட்டால் இங்கு விளப்பரம் மலிந்துவிடும். கவனிக்க: :en:WP:NSCHOOL --AntanO (பேச்சு) 13:09, 7 மே 2023 (UTC)  
:, சோதனைக்காக மதுரை மாவட்டப் பள்ளிகளின் தரவைத் திரட்டிப் பார்த்தேன். நம்மஸ்கூல் தளத்திலிருந்து தரவுகளை நிரல்வழித் திரட்ட முடிகிறது. நூறு மாணவர்களுக்கு மேல் உள்ள பள்ளிகள் மூன்றில் ஒன்றாக உள்ளது. மொத்தமாக மாநிலம் முழுவதிலும் சுமார் 12 ஆயிரம் பள்ளிகள் கிடைக்கலாம், அவற்றை முதலில் கட்டுரையாக்கப் பரிந்துரைக்கிறேன். இதில் தரவுகள் அனைத்தும் ஆங்கிலத்தில் உள்ளன. தமிழில் தரவுகள் வேறு தளத்தில் உள்ளனவா? அல்லது அரசிடம் உள்ளனவா?  
:: வணக்கம், மாணவர்களின் எண்ணிக்கையினை அடிப்படையாக வைத்தால் அரசு மேல்நிலைப்பள்ளிகள் தான் பெரும்பான்மையாக உருவாக்க நேரிடும். துவக்கப் பள்ளிகளில் 100 எனும் எண்ணிக்கை சில பள்ளிகளில் தான் இருக்கும். இந்தத் தளத்தில் மேலும் அதிகமான தகவல்கள் கிடைக்கும். Report card என்பதில் பார்க்கலாம். தமிழில் தரவுகள் என்பது இணையத்தில் இல்லை என்றே நினைக்கிறேன். அரசிடம் கேட்டுப் பார்க்கலாம்.நன்றி - <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 14:38, 9 மே 2023 (UTC)  
::: உதாரணத்திற்கு இரு கட்டுரைகளை உருவாக்கித் தர இயலுமா? இந்தக் கருத்திற்கு தற்போதுவரை எதிர்ப்பு இல்லை என்பதால் விக்கிப்பீடியா:பள்ளிக் கட்டுரைகள் உருவாக்கும் திட்டம் எனும் பக்கத்தினை உருவாக்கலாம்.<font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 16:49, 17 மே 2023 (UTC)  
:--நந்தகுமார் (பேச்சு) 18:12, 17 மே 2023 (UTC)  
:விக்கிப்பீடியா:தானியங்கிக் கட்டுரையாக்கம்/பள்ளிகள் திட்டப்பக்கத்தை உருவாக்கியுள்ளேன். கிடைத்துள்ள தகவலின்படி மாதிரிக் கட்டுரையினை உருவாக்கியுள்ளேன். மேலதிக உரையாடலைத் திட்டத்தின் பேச்சுப் பக்கத்தில் தொடரலாம். -நீச்சல்காரன் (பேச்சு)